**ELŐTERJESZTÉS**

**Szombathely Megyei Jogú Város Közgyűlésének Jogi és Társadalmi Kapcsolatok Bizottsága 2017. január 31-i ülésére**

**Javaslat a két közgyűlés közötti beszámoló részét képező előterjesztés előzetes megtárgyalására**

Az Esőemberke Alapítvány a Vas megyei autistákért (a továbbiakban: Alapítvány) 2016. decemberében azzal a kéréssel fordult Polgármester Úrhoz, hogy a 2015. évben felépült Ma Háza Foglalkoztató foglalkoztatás bővítéséhez szükséges működési költségeit saját keretéből 250.000,- forint összeggel támogassa. Az Alapítvány 2015. és 2016. években 5.000.000,- forint összegű támogatást kapott az Önkormányzattól működésére.

Az Alapítvány a közpénzekből nyújtott támogatások átláthatóságáról szóló 2007. évi CLXXXI. törvényben előírt nyilatkozatot megtette. Szombathely Megyei Jogú Város Közgyűlésének az önkormányzati forrásátadásról szóló 47/2013.(XII.4.) önkormányzati rendelete 1.§ (5) bekezdése értelmében az alapítványok részére a költségvetési rendeletben nevesített alapítványi támogatásokon túl pénzeszközt átadni kizárólag a Közgyűlés döntése alapján lehet.

Fentiek alapján kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2017. január „ ”**

**/: Koczka Tibor :/**

**HATÁROZATI JAVASLAT**

**…./2017. (I. 31.) JTKB. sz. határozat**

A Bizottság a „Javaslat a két közgyűlés közötti beszámoló részét képező előterjesztés előzetes megtárgyalására” című előterjesztést megtárgyalta és azt a Közgyűlésnek elfogadásra javasolja.

**Felelős:**  Dr. Takátsné Dr. Tenki Mária, a Bizottság elnöke

(Dr. Bencsics Enikő, az Egészségügyi és Közszolgálati Osztály vezetője;

Dr. Telek Miklós, a Polgármesteri Kabinet vezetője,

Stéger Gábor, a Közgazdasági és Adó Osztály vezetője)

**Határidő:** a Közgyűlés soron következő ülése